Jussi Varesta uhkaavat ensin avioliiton, sitten virkavallan kahleet. Vares kosii kaunotarta grillijonossa. Aamulla morsian on kadonnut, mutta Uudessa Apteekissa päätetään järjestää sulhaselle kunnon polttarit. Pikkutunneilla Vares päätyy kohtalokkaan lesken matkaan. Kaupungissa paljastuu kaksi murhaa, ja Vareksella on kytkös molempiin uhreihin. Yhteensattuma alkaa kiinnostaa poliisiakin, ja Jussin on puhdistettava nimensä. Samalla etsivää työllistävät maksavatkin asiakkaat, kuten maahantuontifirman pomo, jolta on arvokas lasti kateissa. Tutkimukset vievät rikollisjärjestöjen jäljille: pelkoa kylvävät niin liivijengi MotoFukkers kuin epämääräinen ryhmittymä nimeltä Los Otros.

Yömusiikkia / Jojo Moyes (373407), 14 vihkoa, 1027 sivua, 779 kt Äidinrakkautta ja surumielisiä säveliä Moyesin tapaan. Isabel Delancey on aina pitänyt elämäntyyliään itsestäänselvyytenä. Kun hänen aviomiehensä yllättäen kuolee ja hän jää yksin velkakasan ja kahden lapsen kanssa, Isabel joutuu luopumaan elämäntyylistään ja kodistaan ja muuttamaan rapistuvaan hökkeliin maaseudulle. Perheen uusi koti meinaa luhistua ja Isabelin viimeisetkin säästötkin huveta, joten hänen ei auta kuin pyytää apua naapureiltaan - tietämättä, että jo hänen pelkkä läsnäolonsa on nostattanut pintaan pitkäaikaisia kaunoja ja pakkomielteitä. Isabel taistelee saadakseen tehtyä rapistuvasta talosta kodin ja tulee löytäneeksi selviytymisvaiston, josta hänelle ei ollut aavistustakaan. Hän oppii myös, että sydämessä voi alkaa soida uusi laulu…

Ihmissyöjän päiväkirja / Hannu Luntiala (373678), 5 vihkoa, 351 sivua, 260 kt Antti Polku, suomalainen parlamentaarikko, matkustaa Kosovoon ja rakastuu. Kotiin on kuitenkin palattava, tietämättömänä kahdesta pienestä matkaseuralaisesta. Polun vaatteissa Suomeen muuttavat Leka ja Julie, kaksi vaatetäitä. Leka pitää vakaasta elämästä saman ihmisen vaatteissa. Tällainen elämä käy kuitenkin mahdottomaksi, ihmiset kun tuppaavat vaihtamaan ja pesemään vaatteitaan. Juliella ei tätä miehelleen paineita aiheuttavaa ristiriitaa ole, sillä - tietoisen ylpeänä sukunsa kiertolaiselämästä - hän tykkää vaeltaa. Suomessa Julie ja Leka joutuvat erilleen, mikä tekee parisuhteelle sekä hyvää että rasittaa sitä. Loppu on historiaa, jolla silläkin on loppunsa.

Vielä vähän lisää / Simona Ahrnstedt (373416), 13 vihkoa, 1017 sivua, 754 kt Väärä mies, väärä ajankohta. Miksi se kuitenkin tuntuu niin oikealta? Louboutinit kaappiin ja kumisaappaat jalkaan! Stella, luksusta rakastava tukholmalaistyttö, menettää työnsä, kotinsa ja kihlattunsa samana päivänä. Kun itsensä surkuttelu ja exän nettistalkkaus ei auta, Stella päättää vaihtaa maisemaa - nuhjuiseen mökkiin Etelä-Ruotsin maaseudulle. Vesi ei juokse eikä sähköä saa seinästä, mutta kun kuvioihin astuu hieman omahyväinen, mutta varsin suutelutaitoinen maajussi-Thor, alkaa vaikuttaa siltä, ettei landeseikkailu ollutkaan turha.

Rohkeus : Tietoisuuden työkalut valon ja varjon leikkiin / Jutta Saanila (373404), 7 vihkoa, 480 sivua, 350 kt Nyt on aika nostaa esiin niitä varjoisia asioita, joiden kanssa näkövammaiset kamppailevat, ja antaa oivaltavaa näkökulmaa siitä, kohti valoisampaa elämää. Kenenkään ei tarvitse pärjätä yksin. Tämä kirja on opas sellaiselle, joka on ehkä yrittänyt selviytyä itsekseen, mutta haluaa löytää keinoja avautua uusille teille kohti ympäröivää maailmaa ja ihmisiä. Kirjaan on koottu koko näkövammaisten kirjo, heikkonäköisestä täysin sokeaan, syntymäsokeasta vähitellen näköä menettävään tai näköongelmaiseen. Kirjan alkuosan